CELEX: 32019D0658
Language: fi
Date: 2015-03-02 00:00:00
Title: Neuvoston päätös (EU) 2019/658, annettu 2 päivänä maaliskuuta 2015, Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta unionin ja jäsenvaltioiden puolesta

26.4.2019   
               
               
                  FI
               
               
                  Euroopan unionin virallinen lehti
               
               
                  L 112/2
               
            
         NEUVOSTON PÄÄTÖS (EU) 2019/658,
         annettu 2 päivänä maaliskuuta 2015,
         Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta unionin ja jäsenvaltioiden puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa,
         ottaa huomioon Kroatian liittymisasiakirjan ja erityisesti sen 6 artiklan 2 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan yhteisön ja sen jäsenvaltioiden sekä Kiinan kansantasavallan hallituksen välinen meriliikennesopimus (1), jäljempänä ’sopimus’, tuli voimaan 1 päivänä maaliskuuta 2008.
                  
               
                     (2)
                  
                  
                     Kroatian liittymisasiakirjan 6 artiklan 2 kohdan mukaisesti Kroatian on määrä liittyä sopimukseen neuvoston ja Kiinan kansantasavallan välisellä pöytäkirjalla.
                  
               
                     (3)
                  
                  
                     Neuvosto valtuutti 14 päivänä syyskuuta 2012 komission neuvottelemaan sopimusta muuttavasta pöytäkirjasta, jäljempänä ’pöytäkirja’, Kroatian unioniin liittymisen huomioon ottamiseksi.
                  
               
                     (4)
                  
                  
                     Pöytäkirja parafoitiin Brysselissä 20 päivänä kesäkuuta 2014.
                  
               
                     (5)
                  
                  
                     Pöytäkirja olisi allekirjoitettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa unionin ja jäsenvaltioiden puolesta pöytäkirja Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamisesta Kroatian tasavallan Euroopan unioniin liittymisen huomioon ottamiseksi sillä varauksella, että pöytäkirjan tekeminen saatetaan päätökseen (2).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on valtuudet allekirjoittaa pöytäkirja unionin ja jäsenvaltioiden puolesta.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 2 päivänä maaliskuuta 2015.
            
               
                  Neuvoston puolesta
               
               
                  Puheenjohtaja
               
               D. REIZNIECE-OZOLA
            
         
         
            (1)  EUVL L 46, 21.2.2008, s. 25.
         
            (2)  Pöytäkirjan teksti julkaistaan yhdessä sen tekemistä koskevan päätöksen kanssa.